ΓΡΑΠΤΗ ΕΡΩΤΗΣΗ E-2778/01

υποβολή: Didier Rod (Verts/ALE), Alain Lipietz (Verts/ALE)και Pierre Jonckheer (Verts/ALE) προς την Επιτροπή

(9 Οκτωβρίου 2001)

Θέμα: Η κυριότητα του λογοτύπου του ευρώ

Δημοσιεύθηκαν προσφάτως στον τύπο(1)(2) ειδήσεις σχετικά με μια διαμάχη που θα μπορούσε ναπονομεύσει την καθιέρωση του ευρώ και να στοιχίσει στην Επιτροπή πολλά εκατομμύρια ευρώ.

Σύμφωνα με τα άρθρα αυτά, η Travelex, θυγατρική της Thomas Cook, άσκησε προσφυγή ενώπιον του Δικαστηρίου των Ευρωπαϊκών Κοινοτήτων στο Λουξεμβούργο για παραβίαση κατατεθέντος σήματος, λόγω ομοιότητας μεταξύ του συμβόλου του ευρώ και του λογοτύπου της επιχείρησης που είχε κατατεθεί το 1989, ήτοι 7 χρόνια προτού επιλεγεί ένα σύμβολο για το ευρώ.

Βεβαίως, το Travelex είναι ένα γραφείο συναλλάγματος το οποίο έχει αναμφισβήτητα να χάσει πολλά από την επικείμενη καθιέρωση του ευρώ και τίποτε δε εγγυάται ότι θα κερδίσει τηνπόθεση αυτή ενώπιον του Δικαστηρίου των Ευρωπαϊκών Κοινοτήτων.

Δυστυχώς όμως, η αβεβαιότητα αυτή μερικές εβδομάδες πριν από την εκτόξευση του ευρώ δεν είναι αυτό που θα μπορούσε να αναζωογονήσει την αξιοπιστία του μελλοντικού μας νομίσματος.

Πώς όμως είναι δυνατόν, στους κόλπους των θεσμικών οργάνων της ΕΕ, να μην έχει κανείς αντιληφθεί μέχρι σήμερα την ύπαρξη μιας τέτοιας λεπτομέρειας· Είναι εντελώς ακατανόητο προκειμένου για ένα τόσο σημαντικό θέμα

Ακόμη πιο ακατανόητο όταν γνωρίζουμε ότι η Υπηρεσία Εναρμόνισης στην εσωτερική αγορά (σήματα, σχέδια και πρότυπα) (http://www.oami.eu.int) που έχει την έδρα της στην Αλικάντη, είναι ένα ευρωπαϊκό όργανο με επίσημη αποστολή την καταχώρηση των κοινοτικών σημάτων(Community trade marks) και, στο προσεχές μέλλον, με την καταχώρηση των κοινοτικών σχεδίων και προτύπων (designs). Σε τι χρησιμεύει λοιπόν στην πράξη ηπηρεσία αυτή·

Είναι σε θέση η Επιτροπή να επιβεβαιώσει τα ανωτέρω και να διευκρινίσει τα ακόλουθα σημεία:

- έχει εκπονήσει η Επιτροπή τις κατάλληλες μελέτες, κυρίως όσον αφορά τα κατατεθέντα σήματα και σχέδια, προτού επιλέξει ένα σύμβολο για το ευρώ·

- προηγήθηκε προς τούτο διαβούλευση με την ως άνω Υπηρεσία Εναρμόνισης·

- Εάν όχι, δεν είχε ηπηρεσία αυτή την ηθική τουλάχιστονποχρέωση να αναλάβει την πρωτοβουλία ενός ελέγχου όταν έγινε η επιλογή ενός συμβόλου για το ευρώ·

Γενικότερα, μπορεί να αναφέρει η Επιτροπή εάν διαθέτει η ίδια έναν κατάλογο των σημάτων και των σχεδίων που χρησιμοποιεί· Έχουν κατατεθεί τα εν λόγω σήματα και σχέδια και σε ποιόν οργανισμό·

(1) Legal action puts Euro launch at risk, άρθρο του Martin Banks που δημοσιεύθηκε στο European Voice, Τόμος 7, αριθ. 27 (5 Ιουλίου 2001).

(2) Εθρο συμβολ ατ ψεντρε οφ βιζαρρε ρος, άρθρο του Andrew Osborn που δημοσιεύθηκε στοThe Guardian (27 Ιουλίου 2001).

Απάντηση του κ. Solbes Mira εξ ονόματος της Επιτροπής

(3 Δεκεμβρίου 2001)

Η Επιτροπή γνωρίζει τις ενέργειες που ξεκίνησε η Thomas Cook για το λογότυπο του ευρώ.

Επειδή το σύνολο του φακέλου αποτελεί αντικείμενο εξέτασης από το Πρωτοδικείο των Κοινοτήτων, δεν μπορεί να γίνει από την Επιτροπή γραπτή ή προφορική δήλωση σε ό,τι αφορά τα διάφορα επιχειρήματα που προβλήθηκαν.

Ωστόσο, η Επιτροπή θεωρεί ότι η εξέταση αυτή δεν μπορεί να επηρεάσει την ημερομηνία έναρξης κυκλοφορίας των τραπεζογραμματίων και των νομισμάτων σε ευρώ.

Όσον αφορά τον ρόλο του Γραφείου Εναρμόνισης στην Εσωτερική Αγορά (σχήματα, σχέδια,ποδείγματα), το κύριο καθήκον του είναι να διεξάγει διαδικασίες καταχώρισης για τα κοινοτικά σήματα και, στο μέλλον, για τα κοινοτικά σχέδια.

Οι αρμοδιότητές του, οι οποίες είναι αυστηρά καθορισμένες μέσω των σχετικών κοινοτικών κανονισμών, είναι αποκλειστικά τεχνικές και δεν περιλαμβάνουν καμία παροχή εμπειρογνωμοσύνης σε τρίτα μέρη. Τούτο δεν αποκλείει τη δυνατότητα σε αυτά τα τρίτα μέρη να συμβουλευτούν τα δημόσια αρχεία που τηρούνται από το Γραφείο για τον σκοπό αυτό.

Τέλος, όσον αφορά την περισσότερο γενική ερώτηση του Αξιότιμου Μέλους του Ευρωπαϊκού Κοινοβουλίου για μια απογραφή των διακριτικών σημάτων, η Επιτροπή τηρεί, εξ ονόματος των Κοινοτήτων, μία κατάσταση σημάτων που έχουν καταχωριστεί ως εμπορικά σήματα.